Carys Hopley 1605649		ECAD5008/C

Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol. 

O fewn y byd addysg, mae’n hynod bwysig sicrhau bod disgyblion yn dangos cynnydd a gwelliant parhaol yn ystod eu dysgu er mwyn sicrhau datblygiad a theimlad o gyflawnhad. 
Yn yr aseiniad yma, bydd ffocws penodol ar asesu ar gyfer dysgu yn ystod y broses o wneud penderfyniadau cynllunio ar gyfer tri maes dysgu a phrofiad diffiniol.
Pwysleisia Donaldson (2015) pwysigrwydd ac effeithlonrwydd defnyddio dulliau amrywiol o asesu ar gyfer dysgu o fewn y sector addysg. Noda bod hyn yn “galluogi ymarferwyr i ddeall effeithiolrwydd y dysgu ac yn golygu rhoi adborth rheolaidd ac ystyrlon ac addasu addysgu a deunyddiau i gwrdd ag anghenion unigolion.” (Donaldson, 2015). Golyga hyn bod yna bwyslais enfawr ar y berthynas rhwng yr athro a’r disgyblion yn ystod y broses yma o asesu. Mae hyn hefyd yn rhoi cyfleoedd i’r athro addasu’r gofynion er mwyn cyfateb i allu ac anghenion y disgyblion yn briodol. Yn sicr, wrth edrych ar y ddogfen ‘Cwricwlwm Drafft 2022’, gellir gweld bod Donaldson am dynnu mwy o sylw at asesu ar gyfer dysgu wrth addysgu plant gan gynnwys “Dilyn egwyddorion asesu ar gyfer dysgu” fel un o’r 12 Egwyddor Addysgeg. Gallwn ystyried hyn fel ffordd o uwcholeuo’r ffaith bod dulliau asesu ar gyfer dysgu yn hynod bwysig i blant rhagori yn yr ysgol.

Penderfynwyd cynllunio cyfres o weithgareddau ar gyfer grŵp o ddisgyblion yn flwyddyn pump ar gyfer yr aseiniad gan ganolbwyntio ar y thema ‘ Y Tywydd’ gan ffocysu ar ‘Cam Cynnydd 3’. Cynlluniwyd ar gyfer dosbarth gyda deg ar hugain o blant yn perthyn iddi ac un cynorthwyydd. Er nid oes plant gydag anghenion ychwanegol yn y dosbarth, byddai rhaid addasu’r gweithgareddau ychydig yn unol â hyn petai angen. Penderfynwyd ar y thema ‘Y Tywydd’ gan ei fod yn un gyfoes ac oedd gan y plant profiad a diddordeb ynddo. Roedd hyn hefyd yn caniatáu gweithgareddau eang ac ymarferol a fyddai’n annog datblygiad yn ddealltwriaeth a gwybodaeth y disgyblion wrth iddynt ddysgu. Penderfynwyd ar dri Maes Dysgu a Phrofiad i ganolbwyntio arni yn ystod yr aseiniad; ‘Gwyddoniaeth a Thechnoleg’, ‘Ieithoedd, Llythrennedd a Chyfathrebu’ ac ‘Iechyd a Lles’. Er bod y tri Maes yn wahanol, ceisiwyd cynnwys elfennau o Lythrennedd, Rhifedd a Chymhwysedd digidol fel cyfrifoldebau trawsgwricwlaidd ym mhob gweithgaredd. Gan mai cyfres o weithgareddau dewiswyd i wneud, roedd hi’n bwysig sicrhau bod yr elfen o her yn cynyddu wrth i’r gweithgareddau dilyn. Y gweithgaredd gyntaf yn y gyfres oedd cyfleu’r wahanol dywydd mae’r disgyblion wedi cael profiad ohoni ar ffurf dawns gan drafod yr hyn a wnaethant. Mae’r gweithgaredd yma’n dod o dan y maes dysgu a phrofiad ‘Iechyd a Lles’ gan fod disgwyl i’r plant defnyddio’i chyrff mewn ffordd benodol er mwyn cyflawni’r nod. Penderfynwyd cynnwys wers ‘Iechyd a Lles’ gan fod hyn yn faes nid yw’n cael cymaint o sylw ag eraill. Teimlaf fod hi’n hynod o bwysig i blant adnabod bod Iechyd a Lles corfforol a meddyliol yn bwysig er mwyn fod yn unigolyn gwybodus yn yr ysgol. Yn dilyn hyn, roedd rhaid cynllunio gweithgaredd a fyddai’n ehangu’u ddealltwriaeth ymhellach. Ar gyfer y maes dysgu a phrofiad Gwyddoniaeth a Thechnoleg, penderfynwyd ar weithgaredd ‘Gorsaf Tywydd’ lle cafodd y disgyblion cyfle i fynd ati i fesur a dadansoddi’r tywydd eu hun gan ddefnyddio offer priodol. Roedd hi’n bwysig cynnwys gwers o’r maes yma gan ei fod yn cyd-fynd gyda’r thema yn berffaith ac yn rhywbeth ymarferol a fyddai’n diddori’r disgyblion. Yn dilyn hyn, cynlluniwyd gweithgaredd chwarae rôl ar gyfer y maes dysgu a phrofiad ‘Ieithoedd, Llythrennedd a Chyfathrebu’ lle bydd disgwyl i’r disgyblion creu a recordio rhaglen diweddariad tywydd gan ddefnyddio’r eirfa gywir a gwyddonol. Wrth gynnwys y maes yma, bydd cyfle i’r disgyblion ehangu ar yr hyn a ddysgwyd yn gynt gan ddefnyddio geirfa gywir a phenodol.

Er bod y gweithgareddau i gyd yn ffocysu ar agweddau gwahanol o’r thema, a meysydd dysgu gwahanol, mae’r defnydd o asesu ar gyfer dysgu yn gyson gan bwysleisio neud defnydd da ohoni drwyddi draw. Amlyga Wiliam (2002) y pwysigrwydd o sicrhau bod asesu ar gyfer dysgu yn rhywbeth sy’n cael ei wneud yn rheolaidd o fewn yr ystafell dosbarth er mwyn caniatáu datblygiad pellach. Cyfeiria at y broses fel “constant regulation of learning, and it takes place all the time in classroom interaction...keeping learning on track...is crucial.” Golyga hyn bod rhaid neud defnydd cyson o asesu ar gyfer dysgu er mwyn iddo fod yn effeithiol ac felly cadwyd hyn mewn meddwl wrth fynd ati i gynllunio ar gyfer y gweithgareddau.

Fel y trafodwyd, mae’r defnydd o asesu ar gyfer dysgu yn rhywbeth hynod bwysig dylai digwydd yn rheolaidd o fewn yr ystafell dosbarth.  Amlyga Siraj-Blatchford et al (2013) y pwysigrwydd o asesu ar gyfer dysgu o fewn addysg gan nodi “Assessment for learning not only gives a child an indication of how well he or she is currently performing but also provides detailed guidance on how to improve.” Felly, yn syml, mae’n rhoi cyfleoedd i athrawon arsylwi ar ble mae plentyn arni yn y gwaith, ble mae angen iddyn nhw gyrraedd a sut i gyflawni hyn. Mae hyn yn neud hi’n glir bod rôl yr athro yn hanfodol yn ystod y broses o asesu gan mai nhw sy’n gyfrifol am yrru’r datblygiad pellach a darganfod beth sydd angen wneud er mwyn cyflawni hyn. I gyd fynd gyda hyn, mae rôl y disgybl yr un mor bwysig yn y broses gan mai nhw sy’n dangos yr angen am gynnydd a gwelliant. Cefnoga Beck a Kosnik (2006) y ffaith bod asesu ar gyfer dysgu yn cylchredeg o amgylch y disgyblion gan ddisgrifio hyn fel ffurf o ddysgu lle mae’r disgyblion yn ymgysylltu’n llawn. Mae hyn yn golygu bod hi’n hanfodol i ddisgyblion cydweithredu gydag athrawon er mwyn gael y manteision llawn. Gellir edrych ar y disgyblion fel y dangosydd a’r athro fel y cychwynnwr. Mae’r perthynas rhwng y ddau yn sicr yn ganolog yn y broses o asesu ar gyfer dysgu. Pwyslesia Hattie (2008)  “the greatest effects on student learning occur when teachers become learners of their own teaching, and when students become their own teachers”. Felly, er bod rhaid bod yn ymwybodol o’r ddwy rôl ar wahân, mae’r ddau yn gallu cydblethu gyda’i gilydd ac weithiau yn gallu cyfnewid er mwyn rhoi cyfleoedd i’r ddau datblygu ymhellach. Enghraifft o hyn ydy plant yn cael y cyfle i addysgu'r hyn maent yn gwybod i’w gyfoedion. Mae hyn yn rhoi cyfle i’r athro arsylwi beth mae’r disgybl yn gwybod hyd yn hyn yn ogystal â rhoi cyfle i’r disgyblion eraill clywed y wybodaeth unwaith eto mewn geiriau eraill.

Yn ogystal â chydnabod beth yw asesu ar gyfer dysgu a’i bwrpas, rhaid ystyried sut i’w ddefnyddio yn y ffordd gywir. Gellir rhannu asesu mewn i ddau rhan; asesiad crynodol ac asesiad ffurfiannol. Er dywed rhai bod y ddau yn wahanol a ni ddyler defnyddio’r ddau law yn llaw, mae Black a Wiliam (1998) yn dadlau mai’r “her yw sicrhau perthynas fwy cadarnhaol rhwng y ddau.” Felly, rhaid i athrawon deall y gwahaniaethau rhwng y ddau er mwyn ceisio plethu’r ddau gyda’i gilydd. Yn fras, mae asesiad ffurfiannol yn fwy tymor byr ac yn cynnwys adborth parhaus. Cyfeira Black a Wiliam (1998) at y ffurf yma o asesu pan “ddefnyddir y dystiolaeth a gasglwyd er mwyn addasu’r addysgu ar gyfer anghenion y disgyblion”. Felly, mae’n bosib defnyddio’r math yma o asesu yn fwy aml yn yr ystafell dosbarth, er enghraifft cwestiynu, adborth, asesu cyfoedion a hunan asesu. Yn y gwersi a gynlluniwyd, gweler ffocws mwy clir ar y fath yma o asesu. Ar y llaw arall, mae asesiad crynodol yn darparu trosolwg o gyflawniad disgyblion a rhan amlaf yn cymryd rhan ar ôl y dysgu. Mae hyn yn ffocysu ar gyrhaeddiad y disgyblion yn hytrach na chyflawniad. Disgrifia Sadler (1989) asesu crynodol fel “summing up or summarizing the achievement status of a student.” Gellir hefyd ystyried y fath yma o asesu yn un sy’n anelu at ddibenion ardystio. Felly, yn gryno, er bod y ddau fath o asesu’n gallu cael eu hystyried yn hollol wahanol, mae’n bwysig i athrawon ceisio cael cydbwysedd o’r ddau.

Hefyd, mae angen ystyried yr egwyddorion allweddol sy’n mynd law yn llaw gydag asesu ar gyfer dysgu. Yn ôl diagram y Grŵp Diwygio Asesu (2002) mae yna deg egwyddor sy’n cyd-fynd gydag asesu ar gyfer dysgu. Mae’r egwyddorion yma’n awgrymu dylai asesu ar gyfer dysgu cynnwys “cynllunio manwl”, “ffocws ar sut mae plant yn dysgu”, a “helpu dysgwyr i wybod sut i wella” fel rhai o’r pethau pwysicaf. Mae'r rhain yn rhoi amlinelliad bras o’r hyn dylai athrawon a disgyblion ymdrechu i gyflawni er mwyn sicrhau bod y defnydd o asesu ar gyfer dysgu yn cael ei ddefnyddio hyd eithaf ei allu. Un egwyddor sy’n atseinio ydy “hyrwyddo dealltwriaeth o nodau a meini prawf”. Amlyga’r egwyddor yma bod hi’n bwysig sicrhau bod amcanion clir yn cael eu gosod ar gyfer y wers a bod pob unigolyn yn ymwybodol o beth sy’n ddisgwyliedig ohonynt. Gellir dadlau bod hyn yn cyd-fynd gyda syniadaeth yr athro Donaldson yn y cwricwlwm drafft 2022. O fewn hyn, mae Donaldson wedi cynnwys datganiadau “Yr hyn sy’n bwysig” a “Camau cynnydd” i gefnogi cynllunio ar gyfer amcanion a meini prawf llwyddiant.

Wrth ystyried yr agweddau yma, gellir gweld bod yna fuddion clir o ddefnyddio asesu ar gyfer dysgu gyda disgyblion yn yr ysgol. Mae’r agwedd yma o addysgu yn ffordd o fagu perthynas rhwng yr athro dosbarth a’r disgyblion. Pwysleisia Donaldson (2015) y pwysigrwydd o benodi amser penodol ar gyfer asesu ar gyfer dysgu a’i lle o fewn y byd addysg a sut mae hyn wedi newid. Noda “yr her yw newid ymddygiad yr ymarferwr er mwyn cynnwys arferion asesu ar gyfer dysgu yn gyson yn yr arferion ystafell ddosbarth.” Amlyga hyn ei fod am i ddisgyblion, yn ogystal ag athrawon neud defnydd llawn o asesu o fewn y dosbarth. Mae hyn yn cyd-fynd gyda gobeithion Donaldson o’r pedwar diben. Wrth roi cynigion i ddisgyblion ddefnyddio asesu ar gyfer dysgu yn eu gwaith maent yn cyflawni’r diben “ddysgwyr uchelgeisiol”(Donaldson 2015, t29).

Cadwyd hwn mewn cof wrth gynllunio’r gwersi, a cheisiwyd cynnwys gymaint o wahanol ddulliau a phosib. Fel y gwelwyd o’r cynlluniau yn yr atodiad, defnyddiwyd dulliau asesu amrywiol ar gyfer y gweithgareddau megis hunan asesu, asesu cyfoedion, amrywiaeth o gwestiynau, gosod targedau pellach a dulliau eraill.

Fel y trafodwyd yn gynt, cynlluniwyd gweithgareddau ar gyfer tri maes dysgu a phrofiad penodol o fewn y thema ‘Y Tywydd’. Roedd hi’n hynod bwysig dewis meysydd a oedd yn ehangu ac yn datblygu gwybodaeth a dealltwriaeth y disgyblion mewn ffordd a fyddai’n diddori nhw.
Y wers gyntaf yn y gyfres ydy gwers ‘Iechyd a Lles’. Roedd cynnwys y maes dysgu a phrofiad yma’n bwysig gan fod y cwricwlwm drafft (2022) yn pwysleisio sut mae iechyd corfforol a meddyliol yn gallu cael effaith ar gynnydd academaidd plant ysgol. Mae agweddau newydd o’r maes wedi’i chael eu hychwanegu hefyd. Er nid oes gymaint o bwyslais ar yr agwedd iechyd meddyliol yn y wers yma, gellir dadlau bod y ddau yn mynd law yn llaw. Noda Llywodraeth Cymru (2019) “Gall iechyd corfforol gwael arwain at fwy o berygl o ddatblygu problemau iechyd meddwl.” Felly, rhaid pwysleisio pwysigrwydd hyn i’r disgyblion. Gellir hefyd dadlau bod dewis y maes dysgu yma’n galluogi’r disgyblion i gyflawni rhai o ddibenion a osodwyd Donaldson (2015). Penodwyd Donaldson pedwar diben yr oedd yn gobeithio y byddai disgyblion yn cyflawni o’i hamser yn addysg. Gobeithir, wrth wneud y gweithgaredd ar gyfer y maes dysgu ‘Iechyd a Lles’, bydd y disgyblion yn dod yn “unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas” (Donaldson, 2015 t29). Mae’r agwedd yma yn dod o’r rhan o’r wers lle ddisgwylir i’r disgyblion cyfleu gwahanol dywydd gan ddefnyddio symudiadau amrywiol. Roedd disgwyl iddynt symud eu cyrff mewn ffyrdd penodol a thechnegol. Gellir hefyd ddadlau bydd hyn yn datblygu’r disgyblion i fod “yn gyfranwyr mentrus creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015) gan fod gofyn i’r disgyblion neud llawer o waith grŵp a chydweithio yn y gweithgaredd.

Ar gyfer y gweithgaredd yma, ffocysir ar yr agwedd gorfforol o’r maes dysgu gan drafod sut “mae datblygu iechyd a lles corfforol yn arwain at fuddiannau gydol oes” (Llywodraeth Cymru, 2019). Ceisiwyd cyflawni hyn trwy gynllunio gweithgaredd a fyddai’n ymddiddori’r disgyblion wrth iddynt gael budd corfforol allan ohono mewn ffordd hwylus. Ffocws y wers ei hun oedd creu dawns greadigol a oedd yn cyfleu’r wahanol fathau o dywydd maent wedi cael profiad ohoni. Yn nhermau asesu ar gyfer dysgu, y rhai a amlygir yn benodol oedd dulliau asesu cyfoedion, hunan asesu a defnyddio sgaffaldio yn bennaf. Er mwyn hunan asesu ac asesu cyfoedion, roedd y disgyblion yn defnyddio’r meddalwedd ‘hudl technique’ ar yr iPads a oedd yn caniatáu iddynt gymryd fideo o’i gyfoedion yn neud symudiadau amrywiol a’i asesu gan lunio llinellau ac onglau i weld a ydy eu techneg nhw’n gywir. Yna, disgwylir iddynt nodi'r pethau oedd yn dda am y symudiadau ac yna nodi un peth gallent wneud i wella. Cefnoga Nortcliffe (2012) y defnydd o asesu cyfoedion o fewn yr ystafell dosbarth gan dynnu sylw at y ffaith bod y fath hun o asesu yn cynyddu dibynadwyedd yr adborth. Yn ogystal, gellir dadlau bod hyn yn cynyddu hyder y disgyblion i fynd ati i hunan asesu gwaith eu hun. Roedd hyn yn ddisgwyliedig o’r disgyblion ar ôl iddynt gael adborth wrth eu cyfoedion. I gynorthwyo’r asesu yma, derbyniodd y disgyblion ‘WAGOLL’ o rhai o’r symudiadau gallant ddefnyddio yn eu dawns nhw. Ar y daflen, roedd lluniau o’r symudiadau wedi’i wneud gan ddefnyddio’r dechneg gywir er mwyn rhoi rhywbeth iddynt gymharu ac wrth asesu ei gilydd a’i hun. Yn ogystal â hyn, roedd cyfle i drafod yr hyn oeddent am gynnwys yn eu dawns fel dosbarth ar ddechrau’r wers fel ffordd o sgaffaldio, gan roi amrywiaeth o syniadau i’w gilydd.  

Roedd hi’n bwysig bod y disgyblion yn deall ac yn cyflawni’r nod ar gyfer y dasg ac felly penderfynwyd neud defnydd o’r strategaeth asesu ‘ysbiwyr’. Mae’r cysyniad yma’n ffordd o sicrhau bod pob disgybl ar dasg ac yn teimlo’n hyderus yn yr hyn maent yn gwneud. I gyflawni hyn, bydd yr athro’n mynd ati i ddewis ysbiwyr o bob grŵp, gan amlaf plant sy’n cael trafferth gyda’r gweithgaredd neu heb grybwyll gofynion y dasg. Yna, bydd cyfle i’r disgyblion mynd o gwmpas y grwpiau eraill a sbïo ar yr hyn maen nhw’n neud er mwyn cael syniadau pellach yn ogystal â gwirio os ydy beth maen nhw’n gwneud yn cyd-fynd gyda’r meini prawf llwyddiant. Y gobaith o ddefnyddio’r dull yma yw bod y disgyblion yn cymryd y syniadau yma ac yn datblygu neu’n newid nhw i gyd-fynd gyda’i syniadau nhw.

I gloi’r wers, roedd cyfle i’r disgyblion dod ynghyd fel dosbarth eto i berfformio’u ddawnsfeydd gan egluro pa newidiadau neu ddatblygiadau oedd angen iddynt wneud i gyflawni’r nod. Wrth roi cyfleoedd i’r plant arddangos eu gwaith mae’n rhoi perchnogaeth i’r disgyblion o’i gwaith gan roi ymdeimlad o falchder iddynt o’r hyn a gyflawnwyd. Cefnoga Jones (2005) y syniad hwn o ddisgyblion yn cael perchnogaeth dros eu gwaith gan nodi bod cael strategaethau fel hyn yn ei le yn hanfodol i blant lwyddo.

Yr ail wers o fewn y gyfres ydy wers ‘Gwyddoniaeth a Thechnoleg’ yn ffocysu ar fesur a dadansoddi’r tywydd. Roedd cynnwys y maes dysgu a phrofiad yma yn benderfyniad rhwydd gan ei fod yn rhoi ei hun i’r thema ‘Y Tywydd’. Gellir, yn sicr gweld sut fyddai plant yn buddio o’r maes dysgu yma gan fod amrywiaeth o gyfleoedd i ehangu gwybodaeth a dealltwriaeth y disgyblion. Rheswm arall dros ddewis y maes dysgu yma ydy’r ffaith bod cyfleoedd i’r disgyblion neud gwaith ymarferol yn ogystal â gwaith ysgrifenedig. Er hyn, rhaid sicrhau bod y dasg yn herio’r disgyblion hefyd. Amlyga Woodley (2009) hyn gan nodi
“A good practical task is one that achieves its aims of effectively communicating a clearly defined set of ideas, but this can sometimes be difficult to achieve.” Felly, er bod neud gweithgareddau ymarferol yn hwylus i’r disgyblion, mae’r un mor bwysig sicrhau eu bod yn herio’r disgyblion. Gellir dadlau fod hyn yn cyfrannu at syniadaeth Donaldson (2015) dylai disgyblion fod yn “ddysgwyr uchelgeisiol, galluog sy’n barod i ddysgu drwy gydol eu hoes”.

Ffocws y wers yma oedd annog y disgyblion i fod “yn chwilfrydig a chwilio am atebion yn helpu i wella ein dealltwriaeth o’r byd naturiol ac yn hwyluso cynnydd cymdeithasol” (Llywodraeth Cymru, 2019). Er mwyn cyflawni hyn, roddir cyfle i’r disgyblion arwain y dysgu i ryw raddau gan ddewis y cwestiwn ymholi a sut i ddarganfod atebion iddo. Mae hyn yn cyd-fynd gyda’r hyn a drafodwyd yn gynt am farn Hattie (2008) fod hi’n bwysig i athrawon a disgyblion newid rolau nawr ac yn y man o fewn yr ystafell dosbarth er mwyn buddio’n llawn. Ar gyfer cyflawni’r gweithgaredd, disgwylir i’r disgyblion cynllunio cwestiwn ymholiad ar y cyd, yn ymwneud â mesur a dadansoddi’r tywydd, gan roi cyfleoedd iddynt drafod beth fyddent yn defnyddio, sut a pham. Roedd hi’n bwysig rhoi cyfleoedd i’r disgyblion arwain y dysgu fel bod yr hyn oeddent yn dysgu yn ddiddorol iddynt ac yn rhywbeth roedden nhw am ddarganfod eu hun. Cefnoga Vygotsky (1978) y syniad o blant yn cynllunio ymholiadau gan ei fod yn rhoi cyfleoedd i blant adeiladu ar wybodaeth a dealltwriaeth yn ogystal â chefnogi’i syniadaeth o’r “parth datblygiad procsimol” wrth i blant adeiladu’n gymdeithasol. Cyn mynd ati i wneud hyn, roedd cyfle i asesu'r hyn roedd y plant yn gwybod ac yn cofio yn barod wrth wneud y gweithgaredd cynt. I wneud hyn, roedd cyfle iddynt gymryd rhan mewn cwis ‘Kahoot team mode’. Wrth roi cyfle iddynt neud hyn fel grŵp, gobeithir bod cyfle am drafodaeth a gobeithir byddai’r disgyblion yn fwy hyderus i ateb ac egluro’u hatebion yn llawn. Hefyd, roedd cyfle i ddychwelyd i’r cwis ar ddiwedd y wers i weld os oedd y disgyblion wedi deall y wybodaeth a wnaethant ddysgu. Yn ogystal â chynnwys rhai o’r atebion wnaeth y disgyblion cael trafferth arni, roedd hefyd cwestiynau newydd wedi’i gynnwyd yn ymwneud â’r gwaith wnaethant yn y wers yma i asesu’u dealltwriaeth nhw.

Prif nod y gweithgaredd yma oedd sicrhau bod pob grŵp yn mynd ati i fesur y tywydd gan ddefnyddio’r offer priodol. Wrth wneud hyn, cynigwyd cyfleoedd iddynt drafod y cwestiwn ymholi ac yna mynd ati i ymchwilio mewn ffordd sy’n berthnasol. Yng nghanol y gweithgaredd, penderfynwyd cynnwys tasg ‘1,2,3 bant a ni!’ er mwyn crybwyll ar ddealltwriaeth y disgyblion. Ar gyfer cyflawni’r dasg yma, rhaid i’r disgyblion nodi tri pheth maen nhw wedi dysgu, dau beth wnaeth synnu nhw ac un peth hoffent wneud gyda’r wybodaeth er mwyn darganfod mwy. Wrth wneud hyn, gall y disgyblion hunan asesu’r hyn maen nhw wedi gwneud yn ogystal â rhoi cyfle i’r athro gweld ble maen nhw arni a beth sydd angen datblygu ymhellach. Gellir cyfeirio hyn yn ôl at yr hyn a ddywed Black a Wiliam (1998) am asesiad ffurfiannol gan fod modd i’r athro asesu'r dysgu yn briodol i anghenion y dysgwyr. Ar ôl cyflawni hyn, byddant yn dychwelyd i’r gweithgaredd gan ganolbwyntio ar y peth nodwyd yr oeddent am ddarganfod. Wrth gwrs, roedd hyn yn golygu bod pob grŵp yn ffocysu ar agweddau gwahanol o’r gweithgaredd ac felly penderfynwyd neud tasg “jig-so” (Llywodraeth Cymru, 2010) i gloi. Wrth wneud hyn, bydd cyfle i’r disgyblion i gyd ddychwelyd i’r ystafell dosbarth i drafod yr hyn a ddarganfyddwyd wrth wneud y gweithgaredd. Yna, gellir dod i gasgliad ac ateb i’r cwestiwn a osodwyd ar ddechrau’r wers. Wrth roi cyfleoedd i ddisgyblion gweithio fel grŵp mae’n cefnogi egwyddor Donaldson (2015) bod cynnwys gwaith grŵp yn neud i ddysgwyr “teimlo ei bod yn ddiogel iddyn nhw fod yn greadigol a chymryd risgiau wrth ddysgu”. O ganlyniad i hyn, gobeithir byddent yn ymdrechu i’r mwyaf.

Y gweithgaredd olaf yn y gyfres ydy wers sy’n ffocysu ar y maes dysgu a phrofiad ‘Ieithoedd, Llythrennedd a Chyfathrebu’. Er gellir dadlau fod agwedd o lythrennedd yn bodoli ym mhob un o’r gwersi, roedd hi’n bwysig ffocysu un wers yn benodol ar yr agwedd yma gan ei fod yn rhoi cyfleoedd i’r disgyblion ehangu eu dealltwriaeth o’r eirfa a ddefnyddir o fewn y thema. Er mwyn cyflawni hyn, ffocyswyd ar yr agweddau ‘siarad’ ac ‘ysgrifennu’. Gan mai tasg creu diweddariad tywydd oedd, roedd hefyd elfennau o ‘Dyniaethau’ yn cael eu cynnwys wrth i’r disgyblion trafod lleoliadau ar fap. Gellir hefyd trafod y cyfrifoldebau trawsgwricwlaidd o fewn y gweithgaredd sef rhifedd ac elfen fawr o gymhwysedd digidol. Cefnoga hyn syniadau Donaldson (2015) bod cynnwys agweddau o lythrennedd, rhifedd a chymhwysedd digidol yn cyfoethogi gwersi ac yn “cyfrifoldebau trawsgwricwlaidd”.

Gofynnwyd i’r disgyblion ysgrifennu, ffilmio a golygu rhaglen diweddariad tywydd gan ffocysu ar ddefnyddio’r eirfa maen nhw wedi dod yn gyfarwydd â wrth wneud gwaith ar thema ‘y tywydd’. Er mwyn rhoi syniad o’r hyn a oedd yn ddisgwyliedig ohonynt, derbyniwyd ‘cartwnau cysyniad’ gydag enghreifftiau a oedd yn gorliwio syniadau anghywir. Wrth i’r disgyblion darllen y cartwnau yma, roedd disgwyl iddynt drafod pam bod y rhain yn anghywir. Yn nhermau asesu ar gyfer dysgu, bydd hyn yn rhoi cyfle i’r athro wrando ar drafodaethau'r disgyblion gan glywed eu hymresymiadau. Bydd hyn hefyd yn rhoi cyfle i weld ble mae’r disgyblion arni yn barod a ble sydd angen iddynt gyrraedd. Cefnoga hyn syniadaeth Siraj-Blatchford et al (2013) o gyfrifoldebau’r athro yn y broses o asesu ar gyfer dysgu a drafodwyd yn gynt.
Ar ôl edrych ar y cartwnau cysyniad roedd y disgyblion yn cael cyfle i fynd ati i ysgrifennu meini prawf llwyddiant ar y cyd. Wrth wneud hyn, mae gan y disgyblion perchnogaeth drosto ac mae’n fwy tebygol y byddent yn ei gyflawni. Roedd y meini prawf llwyddiant yn chwarae rôl ganolog yn y wers yma ac roedd modd i’r disgyblion dychwelyd iddo sawl waith yn ystod y wers.

Ar ôl iddynt ysgrifennu’r meini prawf llwyddiant, gofynnwyd iddynt fynd ati i ysgrifennu’r hyn maen nhw am ei ddweud yn eu diweddariad nhw. Roedd hi’n bwysig cynnwys tasg a oedd yn gofyn i’r disgyblion ysgrifennu gan nad oedd tasgau tebyg o fewn y gyfres o wersi ac felly roedd hi’n hanfodol bod y disgyblion yn cael cyfle i ymarfer sillafu’r eirfa newydd a ddysgwyd. Yn ogystal, byddai hyn yn arbed amser wrth iddynt fynd ati i ffilmio’r diweddariad. Cyn iddynt fynd ati i ffilmio’i gilydd yn cyflwyno’r hyn a ysgrifennwyd o flaen sgrin werdd, roedd cyfle iddynt gymryd seibiant er mwyn sicrhau ei fod nhw wedi llwyddo i gyflawni’r meini prawf llwyddiant. Er mwyn neud hyn, roedd y disgyblion yn derbyn taflenni ‘dwy seren a dymuniad’ lle’r oedd gofyn iddynt nodi dwy peth maen nhw’n hapus gydag ac un peth mae angen iddynt gynnwys gan gyfeirio yn ôl at y meini prawf llwyddiant. Bydd hyn yn rhoi cyfle iddynt hunan asesu’u gwaith gan ddefnyddio’r meini prawf wnaethant ffurfio’u hun. Mae hyn yn cyd-fynd gyda’r syniad bod y disgyblion yn arwain y dysgu ac roedd yr elfen yma’n amlwg drwyddi draw.

Yn sicr, roedd y broses o gynllunio gwersi gan gadw asesu ar gyfer dysgu fel sail yn fuddiol gan ei fod yn cynnig ffurf amrywiol o weld os ydy’r disgyblion wedi deall y dasg a beth sydd angen wneud er mwyn llwyddo neu ddatblygu ymhellach. Gellir hefyd lleihau'r straen o farcio a chynllunio i athrawon gan fod y disgyblion yn neud rhan fawr o hyn eu hun trwy arwain y dysgu. Mae’n amlwg bod cynnwys strategaethau asesu ar gyfer dysgu mewn gwersi yn fuddiol i’r disgyblion hefyd gan ei fod yn rhoi cyfleoedd iddynt fod yn annibynnol sy’n arwain at gynnydd yn ei hyder nhw. Gellir cyfeirio hyn yn ôl at ddibenion Donaldson (2015) sy’n annog plant i fod yn “unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas”. Yn sicr, mae’r perthnasau a fagwyd wrth ddefnyddio asesu ar gyfer dysgu yn fanteisiol i bawb sy’n gysylltiedig gan ei fod yn rhoi cyfleoedd i adeiladu ar berthnasoedd athro-disgybl yn ogystal â ddisgybl-disgybl. Yn y dyfodol, bydd budd o gynllunio gwersi sy’n cynnwys fwy o strategaethau sy’n dibynnu ar gyfathrebu rhwng yr athro a’r disgyblion, er enghraifft adborth ar lafar er mwyn magu’r perthynas hyd yn oed yn fwy.

Er bod nifer o fanteision o gynnwys asesu ar gyfer dysgu yn wersi, rhaid ystyried yr anfanteision hefyd. Gellir dadlau bod cynnwys gormod o strategaethau yn gallu bod yn broses llafurus ac yn tynnu’r sylw i ffwrdd o’r prif weithgaredd. Yn ogystal, rhaid bod yn ofalus nid yw disgyblion yn teimlo fel eu bod nhw’n cael eu hasesu yn barhaus gan fod hyn yn gallu cael effaith ar eu hymdrechion. Felly, rhaid bod yn ofalus faint o strategaethau asesu ar gyfer dysgu sy’n cael eu cynnwys o fewn wers. Fodd bynnag, wrth bwyso a mesur, mae’n amlwg bod y manteision o ddefnyddio asesu ar gyfer dysgu yn y dosbarth yn gorbwyso’r anfanteision.

	Darpar Athro
	Carys Hopley 
	Dosbarth:
	Blwyddyn 5

	Maes Dysgu a Phrofiad neu Bwnc
	Iechyd a Lles
	Dyddiad:
	14/10/19

	Ffocws Gwers:
	Dawns creadigol ‘Y Tywydd’

	Cysylltiadau ystyrlon â'r Cwricwlwm 
	Iechyd a Lles: Mae datblygu iechyd a lles y corff yn arwain at fuddiannau gydol oes. 

	Cysylltiadau ystyrlon â:
Chyfrifoldebau trawsgwricwlaidd
	Llythrennedd 
Llafaredd – cyfrannu i drafodaeth grŵp, gan gymryd rhywfaint o gyfirfoldeb dros gyflawni’r dasg yn dda, e.e. cyflwyno syniadau perthnasol, crynhoi. 

Cymhwysedd Digidol
Creu – addasu a chyflwyno ystod o destun, delwedd, sain, animeiddiad a fideo at ddibenion penodol.

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Cam cynnydd 3:
- Rwyf wedi datblygu’r hyder i gyflawni heriau corfforol sy’n cael eu gosod gennyf fi fy hun ac eraill. 
- Gallaf ddefnyddio gofod mewn ffordd greadigol er mwyn symud mewn ymateb i amrywiaeth o ysgogiadau. 




	- Defnyddio geirfa benodol a chywir.
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi:
- Defnyddio o leiaf 4 symudiad gwahanol i gyfleu’r tywydd.
- Trafod o leiaf 4 wahanol fath o dywydd.
- Defnyddio ‘Hudl Technique’ i asesu gyfoedion ac yna hunan asesu.  
- Arddangos techneg cywir wrth wneud symudiadau.
	- Cwestiynu
- Hunan asesu
- Asesu cyfoedion
- ‘Ysbiwyr’
Bydd y disgyblion wedi’i rhannu mewn i grwpiau ar gyfer y dasg gychwynnol ac yn cael cyfle i drafod y cartwnau a’r hyn sy’n gywir neu’n anghywir amdanynt.
- Arddangos gwaith i’r dosbarth




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	
	Adnoddau
(Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	I ddechrau, bydd yr athro yn defnyddio cwestiynau agored a chaeëdig i geisio cael gafael ar yr hyn mae’r disgyblion yn gwybod yn barod am thema ‘Y Tywydd’.  
- Pa wahanol fathau o dywydd allwch chi enwi?
- Sut fyddech yn cyflawni’r tywydd yma ar ffurf dawns? Pa symudiadau?
	Bydd y disgyblion yn cael cyfle i  ‘meddwl, paru, rhannu’ ar yr hyn maen nhw’n meddwl am y thema gan gymharu atebion y dosbarth.
Ar ôl cael eu rhannu mewn i grwpiau, bydd cyfle iddynt trafod sut byddent yn mynd ati i gyfleu’r tywydd ar ffurf dawns 


	Bydd y disgyblion hefyd yn dangos yr hyn maen nhw wedi’i dysgu am y thema gan ddefnyddio’r dull ‘Crynodebau ABC’. Bydd disgwyl i bawb sefyll y fyny a fydd yr athrawes yn apwyntio llythyren yr un iddynt (efallai bydd mwy nag un disgybl yn cael yr un llythyren). Yna, byddent yn cael amser i feddwl cyn rhoi un gair sy’n dechrau gyda’i lythyren nhw am y thema.

	

Addysgu a Dysgu Craidd
	Bydd yr athro yn dosbarthu taflenni gydag enghreifftiau o’r wahanol symudiadau gallent gynnwys yn eu dawns fel ‘WAGOLL’ bydd hyn yn rhoi syniad bras o’r hyn bydd angen iddynt wneud.

Bydd yr athro yn dewis ‘ysbiwr’ o bob grŵp i fynd o gwmaps a gweld sut mae pob grŵp arall yn wneud. 
- Beth sydd angen cynnwys er mwyn cyflawni’r meini prawf llwyddiant?
- Beth sy’n dda am berfformiad eich partner?






	Bydd pob grŵp yn cael cyfle i fynd ati i greu dawns eu hun gan gadw’r meini prawf llwyddiant mewn cof. 


Wrth i’r ysbiwyr cerdded o gwmpas, bydd cyfle iddynt edrych ar waith y grwpiau eraill er mwyn gweld os ydyn nhw wedi anghofio rhywbeth. Yna, gallant dychwelyd i’w grŵp nhw i gymhwyso’r hyn sylwon nhw i waith ei hun.

Bydd cyfle i’r disgyblion cymryd rhan mewn tasg asesu cyfoedion gan ddefnyddio ‘Hudl Technique’. Gan edrych ar y meini prawf llwyddiant a’r ‘WAGOLL’ bydd rhwybeth ganddynt i gymharu â.

Ar ôl asesu cyfoedion, bydd y disgyblion yn hunan asesu’i gwaith gan ddefnyddio’ nodiadau rhoddwyd y disgyblion fel sgaffald

	- ‘WAGOLL’ 

- Matiau 

- iPads

- Sicrhau bod techneg pawb yn gywir fel nad ydynt yn cael anaf.

- Sicrhau nid oes peryglon baglu.

	

Sesiwn Gloi
	- Beth wnaethoch chi newid o’ch perfformiad?
- Beth ydych chi’n hapus gyda?
- Beth fyddech chi’n newid tro nesaf?


	I gloi, bydd cyfle i’r disgyblion arddangos yr hyn a wnaethant yn ystod y sesiwn i’r dosbarth cyfan gan sôn am yr hyn a ddarganfyddwyd gan ddefnyddio’r app ‘Hudl Technique’. Bydd disgwyl i’r disgyblion trafod pa newidiadau wnaethant er mwyn cyflawni’r amcan.
	- iPads

	Darpar Athro
	Carys Hopley 

	Dosbarth:
	Blwyddyn 5

	Maes Dysgu a Phrofiad neu Bwnc
	Gwyddoniaeth a Thechnoleg 
	Dyddiad:
	15/10/19

	Ffocws Gwers:
	Gorsaf Tywydd

	Cysylltiadau ystyrlon â'r Cwricwlwm 
	Gwyddoniaeth a Thechnoleg: Bod yn chwilfrydig a chwilio am atebion yn helpu i wella ein dealltwriaeth o’r byd naturiol ac yn hwyluso cynnydd cymdeithas. 


	Cysylltiadau ystyrlon â:
Chyfrifoldebau trawsgwricwlaidd
	Rhifedd
Hyd, pwysau/màs, cynhwysedd
- Mesur cynwyseddau i’r 50ml neu’r 100ml agosaf

Tymheredd
- nodi darlleniadau tymheredd drwy ddefnyddio thermomedr a dehongli darlleniadau uwch ac is na 0C

Llythrennedd
Llafaredd – Cydweithio a thrafod
- cyfrannu i drafodaeth grŵp, gan gymryd rhywfaint o gyfrifoldeb dros gyflawni’r dasg yn dda, e.e. cyflwyno syniadau perthnasol, crynhoi.

- Ychwanegu at a datblygu syniadau dysgwyr eraill mewn trafodaethau grŵp, e.e. drwy holi cwestiynau i archwilio ymhellach, cynnig syniadau ychwanegol.

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

- Gallaf awgrymu dulliau ymholi addas, gan adnabod newidynnau lle bo’n briodol, er mwyn ymchwilio i gwestiynau gwyddonol. 
- Gallaf gasglu a chyflwyno data mewn fformat addas
- Gallaf werthuso dulliau ac arferion gweithio er mwyn awgrymu gwelliannau.





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo, rhaid i mi:
- Deall bod angen defnyddio offer priodol ar gyfer mesur gwahanol mathau o dywydd.
- Cofio enwau pump o’r offer a ddefnyddir.
- Darllen a chofnodi’r darlleniadau’n gywir.
- Dadansoddi’r canlyniadau gan gofnodi ar ffurf addas.




	- Ffurfio cwestiwn ymholi

- 3,2,1 bant a ni

- ‘Jig-so’

-Kahoot

-hunan asesu, gwaith grŵp, ymholiad.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Gan ddefnyddio amryw o gwestiynau agored a chaeedig, bydd yr athro yn ceisio atgoffa’r disgyblion o’r hyn y gwnaethant yn y wers cynt; trafod gwahanol offer i fesur y tywydd.
- Beth oedd y pum math o dywydd gwahanol a drafodwyd?

Bydd yr athro wedi paratoi cwis ‘Kahoot’ i asesu’r disgyblion.

Bydd yr athro yn rhoi syniad o beth yw amcanion y wers cyn trosglwyddo i’r disgyblion.
- Beth ydych chi am ddarganfod?
- Sut fyddech yn darganfod hyn?
- Pa offer sydd angen er mwyn cyflawni hyn?
	Bydd y disgyblion yn cymryd rhan mewn gweithgaredd meddwl, paru, rhannu i gofio’r hyn y gwnaethant yn gynt ar y thema.



Bydd y disgyblion yn cydweithio a thrafod atebion y cwis.


Bydd cyfle i’r disgyblion ffurfio cwestiwn ymholiad eu hun o’r hyn maent am ddarganfod a sut.





	- Sicrhau bod bagiau pawb gadw i osgoi baglu.

- iPads

	

Addysgu a Dysgu Craidd
	Bydd yr athrawes yn arsylwi ar yr hyn mae’r disgyblion yn ei wneud.


Bydd yr athro yn cynorthwyo’r disgyblion wrth iddynt hunan asesu.
- Beth wyt ti wedi dysgu?
- Beth ddaeth fel sioc?
- Beth wyt ti’n bwriadu gwneud gyda’r wybodaeth yma?
	Bydd y disgyblion yn mynd ati i fesur a dadansoddi’r tywydd er mwyn ateb y cwestiwn ymholi a gynlluniwyd ar ddechrau’r wers.

Yna, byddent yn derbyn taflen ‘3,2,1, bant a ni’ lle bydd disgwyl iddynt nodi 3 peth wnaethant ddysgu, 2 peth wnaeth synnu nhw ac un peth hoffent wneud gyda’r hyn wnaethant ddysgu. Yn dilyn hyn, bydd cyfle iddynt ddychwelyd i’r gweithgaredd gan gadw hyn mewn meddwl.

	- Sicrhau bod y disgyblion yn gwisgo offer cywir; menig.

- Baromedr
- Thermomedr
- Anomedr
- Ceiliog y Tywydd
- Mesurydd Glaw


	

Sesiwn Gloi
	Bydd cyfle i’r athro asesu gwelliant y disgyblion wrth iddynt neud y cwis.




	 I gloi, bydd cyfle arall i’r disgyblion ail-neud y cwis ‘Kahoot’

Tasg ‘Jig-so’ - Bydd pawb yn dychwelyd i’r dosbarth gan nodi beth wnaethant ddysgu cyn cyfuno’r atebion i ddod i gasgliad i’r cwestiwn ymholiad a osodwyd.
	- iPads
- taflen papur A3

Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro
	Carys Hopley 

	Dosbarth:
	[bookmark: _GoBack]Blwyddyn 5


	Maes Dysgu a Phrofiad neu Bwnc
	Ieithoedd, Llythrennedd a Chyfathrebu 

	Dyddiad:
	16/10/19

	Ffocws Gwers:
	Diweddariad Tywydd 


	Cysylltiadau ystyrlon â'r Cwricwlwm 
	Ieithoedd, Llythrennedd a Chyfathrebu: Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith. 

Dyniaethau: Mae’r byd naturiol yn amrywiol a deinamig, ac mae dylanwad prosesau ffisegol a gweithredoedd dynol arno. 
 

	Cysylltiadau ystyrlon â:
Chyfrifoldebau trawsgwricwlaidd
	Rhifedd
Arwynebedd a chyfaint, ongl a safle
- defnyddio cyfesurynnau i bennu lleoliad 

Cymhwysedd Digidol
Cynllunio, cyrchu a chwilio
- Datblygu eu meini prawf llwyddiant eu hunain i gynllunio tasg ddigidol

Creu
- Addasu a chyflyno ystod o destun, delwedd, sain, animeiddiad a fideo at ddibenion penodol.

	Targedau Personol (Cysylltiedig â SAC ac wedi eu nodi mewn adolygiad wythnosol)




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Ieithoedd, Llythrennedd a chyfathrebu 
Siarad:
- Gallaf siarad yn rhugl, gan ddefnyddio iaith briodol
- Gallaf amrywio mynegiant, tôn a chryfder y llais er mwyn cynnal diddordeb gwrandawyr. 

Ysgrifennu:
- Gallaf gynllunio ac ysgrifennu at wahanol ddibenion ac ar gyfer gwahanol gynulleidfaoedd. 
- Gallaf egluro’n syml ble a pham rwyf wedi gwneud unrhyw newidiadau neu gywiriadau. 

Dyniaethau 
- Gallaf ddisgrifio a lleoli lleoedd, amgylcheddau a thirweddau, gan gynnwys nodweddion a thirffurfiau nodedig, gan ddefnyddio sgiliau mapio lle y bo hynny’n briodol. 





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi;

- Trafod agweddau o’r tywydd megis; tymheredd, cyfeiriad y gwynt, cyflymder y gwynt a chyfaint y glaw. 
- Defnyddio geirfa benodol a chywir.
- Siarad yn glir.
- Trafod y lleoliad gan ddefnyddio geirfa megis Gogledd, De, Gorllewin a Dwyrain.
- Dewis llun o fap i roi ar y sgrin werdd tu ôl.
- Ffilmio a golygu’r rhaglen.
- Hunan asesu'r hyn a wnaethant.
	- Cartwnau cysyniad i sbarduno’r disgyblion

- Dwy seren a dymuniad

- System bodiau

- Crynodebau ABC




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Bydd yr athrawes wedi paratoi cartwnau cysyniad yn gorliwio syniadau anghywir i ymwneud a’r dasg e.e. “Ar ddydd Mercher, mae’n debyg bydd cyfeiriad y gwynt yn 23 gradd selsiws.”

Bydd yr athrawes yn cymhorthi yn y broses o ysgrifennu’r meini prawf llwyddiant gan dorri ar draws a rhoi mewnbwn os oes angen.

Yna, bydd yr athrawes yn rhannu’r disgyblion mewn i barau ar gyfer y dasg.

	Bydd y disgyblion wedi’i rhannu mewn i grwpiau ar gyfer y dasg gychwynnol ac yn cael cyfle i drafod y cartwnau a’r hyn sy’n gywir neu’n anghywir amdanynt.
Wrth wneud hyn, byddent yn trafod beth maen nhw’n credu sydd angen cynnwys yn eu fideo nhw gan greu rhyw fath o feini prawf llwyddiant ar ‘post it notes’ cyn dod at ei gilydd fel dosbarth i gynllunio meini prawf llwyddiant ar y cyd gyda’r athrawes.

	- Enghreifftiau o gartwnau cysyniad.

- Enghreifftiau o feini prawf llwyddiant posib.

- Sicrhau bod pawb yn rhoi eu bagiau o dan y bwrdd.


	

Addysgu a Dysgu Craidd
	Wrth i’r disgyblion neud y dasg, bydd cyfle i’r athro cerdded o gwmpas yr ystafell dosbarth i wrando ar sgyrsiau'r disgyblion a chael gafael ar yr hyn maen nhw’n deall am y thema.








Cyn y wers, bydd yr athrawes wedi paratoi fideo ‘morfo’ o ddyn tywydd yn atgoffa’r disgyblion o feini prawf llwyddiant y disgyblion. Bydd y fideo yma’n cael eu danfon i bob iPad fel bod y disgyblion yn cael mynediad iddo.
	Bydd y disgyblion yn mynd ati i ysgrifennu a ffilmio rhaglen diweddariad tywydd gan ddefnyddio geirfa gywir a phenodol. Bydd disgwyl i’r fideo fod yn tair munud o hyd. Bydd hefyd rhaid iddynt ddefnyddio’r meddalwedd ‘Do ink’ i greu cefndir.

Hanner ffordd trwy’r gweithgaredd, bydd gofyn i’r disgyblion llenwi ffurflen ‘dwy seren a dymuniad’ am y person arall yn eu pâr. Wrth wneud hyn, bydd disgwyl iddynt nodi dau beth maen nhw’n hapus gydag ac un peth mae angen iddynt gynnwys neu ymchwilio. Ar ôl neud asesu cyfoedion, bydd disgwyl iddynt neud yr un peth ar gyfer cyflwyniad eu hun gan gadw’r hyn a ddywedodd y person arall mewn meddwl. Bydd y disgyblion yn gallu ysgrifennu'r rhain gan ddefnyddio’r meini prawf llwyddiant a gynlluniwyd ar ddechrau’r wers.

Bydd y disgyblion hefyd yn derbyn neges ‘morfo’ wrth ‘Dewi y dyn tywydd’ ar yr iPads i’w hatgoffa nhw o’r meini prawf llwyddiant. Bydd hyn yn cynorthwyo’r plant i ysgrifennu ‘dwy seren a dymuniad’.
	- iPads

- Sgrin werdd

I ddechrau, bydd yr athro yn defnyddio cwestiynau agored a chaeedig i geisio cael gafael ar yr hyn mae’r disgyblion yn gwybod yn barod am thema ‘Y Tywydd’.  

- Osgoi baglu dros y defnydd gwyrdd.


	

Sesiwn Gloi
	Bydd yr athro yn mynd ati i ddychwelyd i’r meini prawf llwyddiant gan ofyn i’r disgyblion edrych ar eu taflenni ‘dwy seren a dymuniad’ i wirio os ydynt wedi cyflawni’r hyn a gofynnwyd ohonynt. Bydd yr athrawes yna’n gofyn iddynt roi gwybod gan ddefnyddio’r ‘system bodiau’.

Gan ddefnyddio ‘Crynodebau ABC’ bydd yr athro yn cael cyfle i weld pa rannau o’r thema oedd yn effeithiol a pha adrannau sydd angen mwy o sylw. Bydd yr athrawes hefyd yn arsylwi pob plentyn yn eu gwaith er mwyn sicrhau bod pawb yn teimlo’n gyfforddus ac yn hyderus yn ateb.
	I gloi’r wers, bydd cyfle i’r disgyblion gwirio os ydynt wedi cyflawni’r dymuniad a osodwyd yng nghanol y wers. Gan ddefnyddio’r ‘system bodiau’ bydd y disgyblion yn dangos os ydynt yn hapus gyda’r hyn a gyflawnwyd yn y wers neu os oes angen mwy o gymorth neu amser iddynt wella.

Bydd y disgyblion hefyd yn dangos yr hyn maen nhw wedi’i dysgu am y thema gan ddefnyddio’r dull ‘Crynodebau ABC’. Bydd disgwyl i bawb sefyll y fyny a fydd yr athrawes yn apwyntio llythyren yr un iddynt (efallai bydd mwy nag un disgybl yn cael yr un llythyren). Yna, byddent yn cael amser i feddwl cyn rhoi un gair sy’n dechrau gyda’i lythyren nhw am y thema.

	Bydd yr athro yn dosbarthu taflenni gydag enghreifftiau o’r wahanol symudiadau gallent gynnwys yn eu dawns fel ‘WAGOLL’ bydd hyn yn rhoi syniad bras o’r hyn bydd angen iddynt wneud.



















	



1


image1.jpg
Prifysgol Cymru h f APLP

*4 Y Drindod Dewi Sant Yr A_t ro a P’DPA ’
'/ University of Wales | Institute of Education 2

Trinity Saint David Addysg i Gymru./ Education for Wales :





